Príloha č. 8

Predávajúci:	Slovenská republika - Fond detí a mládeže 
Pražská 11, 816 36 Bratislava
			IČO: 173 133 09
			zast.  	Mgr. Martin Kugla- predseda Rady FDaM
 	    			Mgr. Rastislav Dikant- podpredseda Rady FDaM
zapísaný v obchodnom registri Okresného súdu Bratislava I., odd. Po, vložka č. 331/B
bankové spojenie: Tatrabanka, a.s., č.ú. 2623081029/1100

Kupujúci:		GL, s. r. o. 
Slovenská 5, 085 01  Bardejov
IČO: 36 475 777
zast. Ladislav Gduľa- konateľ 
        Jaroslav Lazor- konateľ 
zapísaná v obchodnom registri Okresného súdu Prešov, 
odd. Sro, vložka  č..13094/P
zastúpená obchodnou spoločnosťou VIA s.r.o. Prešov, Talinská 5, 040 12 Košice, IČO: 36 210 285 v zast. Radoslav Sluťák- konateľ, zapísaná v OR Okresného súdu Košice 1, odd. Sro, vl.č. 12854/V podľa plnej moci zo dňa 16.4.2002 

	             uzatvárajú podľa § 588 a nasl. Občianskeho zákonníka  túto

				              kúpnu zmluvu 

						I.
1.	Predávajúci je podľa zákona č. 189/1993 Z.z. v znení nesk. predpisov o Fonde detí a mládeže správcom nehnuteľností vo vlastníctve Slovenskej republiky - stavby nachádzajúce sa v k.ú. Valkov, obec Bžany, okres Stropkov, ktoré sú ako nehnuteľnosti zapísané na liste vlastníctva č. 98 u Katastrálneho úradu v Prešove, správa katastra Stropkov, a to: rekreačné zariadenie na parc.č. 4, súpisné číslo 181; pozemok – parc. č. 3 – zastavané plochy o výmere 47 m², pozemok – parc. č. 4 – zastavané plochy o výmere 926 m², pozemok – parc. č. 5 – ostatné plochy o výmere 12351 m². 
2.	Podrobný popis uvedený nehnuteľností obsahuje znalecký posudok č. 068/2001, znalca v odbore  stavebníctvo Ing. Jozefa Mikloša zo dňa 15.10.2001.
3.	Na prevod vlastníctva majetku v správe predávajúceho bol podľa § 6 ods. 4 písm. d) citovaného zákona daný súhlas vlády SR, a to uznesením vlády SR č. ……….zo dňa ………...

						II.
1.	Predávajúci predáva nehnuteľnosti uvedené v čl I. tejto zmluvy kupujúcemu, ktorý ich kupuje do svojho výlučného vlastníctva. 
2.	Kupujúci je oboznámený so stavom nehnuteľností. 
3.	Predávajúci ručí za nespornosť svojho vlastníckeho práva a prehlasuje, že na predmetných nehnuteľnostiach neviaznu žiadne dlhy, vecné bremená ani iné právne povinnosti.

						III.
1.	Cena predmetnej nehnuteľnosti podľa znaleckého posudku súdneho znalca Ing. Jozefa Mikloša je spolu 17,413.480,-Sk (slovom: sedemnásťmiliónov-štyristotrinásťtisícštyristoosemdesiat slovenských korún).
2.	Dohodnutá kúpna cena je spolu 8,000.000,-Sk (slovom: osemmiliónov slovenských korún). 
3.	Po odpočítaní sumy 100.000,-Sk, ktorá bola kupujúcim poukázaná na účet poradcu výberového konania – BB Reality s.r.o., Banská Bystrica a predstavuje finančnú zábezpeku účasti na výberovom konaní a po odpočítaní sumy 300.000,-Sk, ktorú kupujúci uhradil ako preddavok sa kupujúci zaväzuje uhradiť rozdiel dohodnutej kúpnej ceny tj. 7,600.000,-Sk do 15 dní odo dňa podpísania kúpnej zmluvy,  bankovým prevodom na účet predávajúceho uvedeného v záhlaví tejto zmluvy.
4.	V prípade, ak povinnosť kupujúceho uvedená v odseku 3 tohoto článku nebude splnená má predávajúci právo od zmluvy odstúpiť. 
5.	Návrh na vklad vlastníckeho práva do katastra nehnuteľností podajú zmluvné strany bez zbytočného odkladu po zaplatení kúpnej ceny v celej výške tj. po pripísaní príslušnej čiastky na bankový účet predávajúceho.
6.	Finančné poplatky súvisiace s prevodom vlastníckeho práva k predmetnej nehnuteľnosti budú uhradené podľa platných právnych predpisov.

						IV.
1.	Kupujúci nadobudne vlastnícke právo k nehnuteľnosti uvedenej v bode I. tejto zmluvy dňom povolenia vkladu do katastra nehnuteľností u Katastrálneho úradu v Prešove, správa katastra Stropkov.
2.	Zmluva nadobúda platnosť dňom jej podpísania oboma zmluvnými stranami a účinnosť dňom povolenia vkladu do katastra nehnuteľností.
3.	Zmluva bola vyhotovená v 9 rovnopisoch, z ktorých každá zmluvná strana obdrží 2 rovnopisy, 5 rovnopisov je určených pre správu katastra Stropkov. 
4.	Zmluvné strany vyhlasujú, že zmluvu uzatvorili na základe ich slobodnej vôle, zmluva nebola uzatvorená v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu s jej obsahom ju vlastnoručne podpisujú.

V Bratislave, dňa ……….2002

Za predávajúceho:                                                             Kupujúci:

……………………………
Mgr. Martin Kugla

                                                                                      
.....................................................                                 .................................................                                             Mgr. Rastislav Dikant				         Ladislav Gduľa a Jaroslav Lazor
							                v.z. Radoslav Sluťák